Tilawin deg usefru-agi cubant amzur n teslit ɣer icaraben acku yebra i yiman-is d aksar amzun d leḥrir dayen i d-yesbegnen cbaḥa-ines ( am wemzur d icaraben), akken d aɣen i dyettmeslay usefru-agi ɣef wass-mi i d-tlul teslit i ttxeṭṭben acku zik-nni ttxeṭṭiben taqcict seg wass-mi ara tili deg yirebbi n yemma-s imi deg tmetti n zik-nni zwaǧ d lmektub (ass-mi tluleḍ i kemm-ɛerben) ( d ṛbbi i kem-iketben), akken daɣen i tt-kennin-tt tlawin tislit ɣer tɣanimt acku tezyen tecbaḥ yettudum fell-as sser, kennan-tt tafekka-is ɣer tɣanimt imi d tareqaqt d taɣezfant , akken daɣen i tt-cekkiren-tt tislit s wergaz-is qqaren-as argaz i tuɣeḍ d lbay ḥemmu axatar d bab n wawal d tirugza, qqaren-tt-as daɣen argaz-im d adrar n lɛez acku d mmi-s n laṣel.